2000ની સાલમાં પ્રિયંકા ફેમિના મિસ ઈન્ડિયા સ્પર્ધામાં બીજા ક્રમે આવી હતી, પણ એ જ વર્ષમાં યોજાયેલી મિસ વર્લ્ડ સ્પર્ધામાં એ નંબર-વન બની હતી. બોલીવૂડમાં એની એન્ટ્રી શરૂઆતમાં હાલક-ડોલક રહી હતી, પણ બાદમાં સખત મહેનત અને દ્રઢનિર્ધાર સાથે કરેલા અભિનયવાળી એની કેટલીક ફિલ્મો હિટ થતાં એ સફળતાની સીડી પર ઝડપભેર આગળ વધી. આજે તે બોલીવૂડમાં સફળ અભિનેત્રીઓમાંની એક છે. એણે હોલીવૂડમાં પણ નસીબ અજમાવ્યું છે અને એમાંય એણે ખાસ્સી એવી સફળતા મેળવી છે.